Document ID: 31984R3372

*****
ΚΑΝΟΝΙΣΜΟΣ (ΕΟΚ) αριθ. 3372/84 ΤΗΣ ΕΠΙΤΡΟΠΗΣ
της 30ής Νοεμβρίου 1984
για έκτη τροποποίηση του κανονισμού (ΕΟΚ) αριθ. 1371/84 για τον καθορισμό των λεπτομερειών εφαρμογής της συμπληρωματικής εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1557/84 (2), και ιδίως το άρθρο 5γ παράγραφος 7,
τον κανονισμό (ΕΟΚ) αριθ. 857/84 του Συμβουλίου της 31ης Μαρτίου 1984 περί γενικών κανόνων για την εφαρμογή της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 1557/84, και ιδίως το άρθρο 13,
Εκτιμώντας:
ότι το άρθρο 4 παράγραφος 1 του κανονισμού (ΕΟΚ) αριθ. 1371/84 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 3291/84 (5), προβλέπει ότι κάθε παραγωγός γάλακτος και γαλακτοκομικών προϊόντων, που πωλεί απευθείας στην κατανάλωση, αποστέλει στον αρμόδιο οργανισμό μία αίτηση εγγραφής · ότι η ημερομηνία, που καθορίζεται από τα κράτη μέλη, για την υποβολή της αίτησης αυτής δεν δύναται να είναι μεταγενέστερη από τις 30 Νοεμβρίου 1984· ότι είναι σκόπιμο να παραταθεί η ημερομηνία αυτή·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 4, στο δεύτερο εδάφιο της παραγράφου 1 του κανονισμού (ΕΟΚ) αριθ. 1371/84, η ημερομηνία «30 Νοεμβρίου 1984 » αντικαθίσταται από την ημερομηνία «31 Δεκεμβρίου 1984».
Άρθρο 2
Ο παρών κανονισμός αρχίζει να ισχύει την 1η Δεκεμβρίου 1984.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Νοεμβρίου 1984.

Labels: 17
6